Hirdetmény

Eszteregnye Község Önkormányzata tájékoztatja az érdeklődőket, hogy a Képviselő-testület

***BURSA Hungarica ösztöndíj pályázatot hirdet 2023. évre,***

a községben állandó bejelentett lakóhellyel rendelkező hátrányos szociális helyzetű fiatalok részére, akik

***felsőoktatási intézmények hallgatói***

("A" típusú pályázat)

valamint azok számára, akik

***felsőoktatási intézménybe felvételt még nem nyertek***,

(a 2022/2023. tanévben utolsó éves érettségi előtt álló középiskolások)

("B" típusú pályázat)

A pályázatbeadáshoz az EPER-Bursa rendszerben egyszeri **pályázói regisztráció szükséges,** melynek elérése:

**https://bursa.emet.hu/paly/palybelep.aspx**

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. A pályázói regisztrációt vagy a belépést követően lehetséges a **pályázati adatok feltöltése** a csatlakozott önkormányzatok **pályázói részére**.

A személyes és pályázati adatok ellenőrzését és **feltöltését követően a pályázati űrlapot kinyomtatva és aláírva a szükséges mellékletek csatolásával Eszteregnye Önkormányzatnál** (Eszteregnye, Kossuth utca 3.) **lehet benyújtaniuk a pályázóknak**.

A pályázat csak a pályázati kiírásban meghatározott csatolandó mellékletekkel (jövedelemnyilatkozat, vagyonnyilatkozat, hallgatói jogviszony igazolás, kinyomtatott és aláírt pályázat) együtt érvényes. A pályázati kiírásban meghatározott valamely melléklet hiányában a pályázat formai hibásnak minősül.

**Az egyéb tudnivalókról tájékoztatást, a szükséges nyomtatványokat, Eszteregnye Község Önkormányzatánál (Eszteregnye, Kossuth utca 3) lehet beszerezni.**

**A pályázat rögzítésének és az önkormányzathoz történő benyújtásának határideje:**

**2022. november 3.**

*Eszteregnye, 2022. október 3.*

 *Eszteregnye Község Önkormányzata*